AJAKOHAST OTSE TAEVAST
Tervitused kõigile vaatajaile!
Tere tulemast vaatama saadet "Ajaohast otse taevast"!
Mina olen Jasmin Saari, kuid ärge muretsege -
mõne hetke pärast naasevad ekraanile
teile juba tuntud näod.
Enne aga, kui kuuleme taas
imelist ja kinnitavat õpetust Jumala Sõnast,
mida jagab meie hea pastor Hakan Westergard,
saame piiluda hetkeks telgitagustesse, mida paljud meist on kaua oodanud.
Nimelt on Pia Westergard lubanud jagada meiega
teatud asju oma südamest,
mida mina ootan küll suure põnevusega.
Tahaksin julgustada sind täna ühe väikese isikliku tunnistusega.
Kuid alustuseks tahaksin lugeda Psalmidest 103:2-3
"Kiida, mu hing, Issandat, ja ära unusta ainsatki tema heategu!
Tema annab andeks kõik su ülekohtu, tema parandab kõik su tõved."
Kord oli aeg, kus ma olin täiega väsinud
ja tundsin end ka pisut tõbisena.
Lugesin Jumala Sõna
ja see piiblikõik tõusis kuidagi eriti esile.
Olin ju varemgi Psalmi 103 lugenud,
kuid seekord tõusis see kuidagi eriti esile.
"Ära unusta ainsatki tema heategu!"
Kui me hakkame mõtlema kõigele sellele heale,
mida Jumal on teinud, võime saada ikka väga pika nimekirja.
Seetõttu, võta ka aega vahel ja mõtle sellele kõigele,
mida Jumal on teinud su heaks.
Mõtle kõigile neile headele asjadele, sest Jumal teeb ainult head.
Usun, et sinulgi tuleb väga pikk nimekiri.
Kuid selles salmis peitus ka tõotus:
"Tema annab andeks kõik su ülekohtu,
tema parandab kõik su tõved."
Mõtle vaid, milline tõotus!
Lugedes Jumala Sõna, me näeme, et see on täis Tema tõotusi.
Seetõttu ka, kui loed Jumala Sõna, palu, et Ta kõnetaks sind selle läbi.
Sa leiad sealt palju tõotusi ja need julgustavad sind.
Kuid see on oluline haarata ka kinni neist tõotustest!
Jumal ei peta sind!
Ta tahab, et sul läheks hästi mitmel eririndel
ja Ta tahab aidata sind.
Paljud inimesed on küsinud me käest, et kust me leiame finantse
kogu selle meediatöö tegemiseks?
Vastame seepeale, et liigume edasi usust Jumalasse.
Kui Jumal poleks meiega, poleks ka see töö võimalik.
Kuid samas õnnestub see ka tänu koostööle
sinu ja paljude teistega.
Kui kõik meie vaatajad
annetaks igas kuus kasvõi mõnegi euro,
kulgeks kristlik meediatöö väga hästi.
Seetõttu tahame tänada sind juba tehtud annetuste,
aga ka tulevaste annetuste eest.
TV7 töö toetamiseks võid helistada 900 1777 (kõne hind on 7 eur).
Aitäh sulle ja ole õnnistatud!
Pia hääl on alati olnud selline õrn ja armastust täis.
Tema kõnemaneer on kui vete vulinast tekkiv meloodia.
Tema sõnum oli ja on ajatu ning Jumala tõotused on midagi,
millest võib kinni haarata ükskõik, millal
ja ükskõik, millises olukorras.
Olgu siis tegu külmetuse, või mis iganes muu olukorraga.
Seetõttu on oluline saada osa kinnitavast Jumala Sõna õpetusest.
Usun, et Jumala Sõna õpetus on see, mis hoiab me elu tasakaalus.
Seetõttu suundumegi nüüd võrratu Jumala Sõna õpetuse juurde,
mida jagab ps.Hakan Westergard.
Minu tänane teema on: "Olen usklik" või: "Olen alles teel".
Osad võivad mõelda, et on ju kahte sorti inimesi:
usklikke ja mitteusklikke.
Kui me räägime usust ja usklikest,
siis me räägime usust Jeesusesse
ja mitte usust ükskõik kellesse või millesse.
Loomulikult on maailmas palju erinevaid uske ja nn jumalaid,
kuid see pole see, millest me usuga seoses räägime.
Meie peame silmas usku Jeesusesse.
Jeesus ise ütles, et Tema on tee, tõde ja elu,
andes sellega mõista, et Ta on ainuke valikuvõimalus.
Kui muidugi üldse saab rääkida ainsast valikuvõimalusest.
Kuid igal juhul on Ta ainuke võimalus
omada ehedat ja elavat suhet ainsa ja elava Jumalaga.
On inimesi, kes saavad usklikuks tänu sellele,
et nad kuulsid Jeesusest.
On tõsi, et usk tuleb kuuldust ja kuuldu Jumala Sõna kaudu.
Inimesed võivad kuulda Jeesusest kas kellegi teise tunnistuse,
mõne jutluse või õpetuse kaudu.
Nad on võib-olla näinud mõnda traktaati
või lugenud mõnda raamatut.
Selleks on mitmeid kanaleid,
mille kaudu külvata Jumala Sõna inimeste ellu,
mis saadab korda midagi head!
Jumal ise loob midagi selle kaudu.
Ta teeb seda ka täna õhtul, kui seda saadet praegu vaatad.
Sina, kes sa veel pole usklik - Jumal loob midagi su elus.
Kuid siis on veel see teine seltskond rahvast,
kes on alles teel.
Oled kindlasti märganud,
et viimaste aastakümnete jooksul on paljud inimesed saanud usklikuks,
mis näitab seda,
et asjad sünnivad praegu palju kiiremini.
Nii nagu ka evangeeliumi levik.
Viimaste andmete kohaselt, mida kuulsin,
tuleb päevas 130-140 tuhat inimest Jumala juurde,
mis on ikka tohutu suur hulk!
Kui mõelda Soome linnade peale,
siis Turus näiteks elab 170-180 tuhat inimest,
ehk enam-vähem sama arv inimesi tuleb iga päev Jeesuse juurde.
See on tingitud evangeeliumi kuulutusest
ja koguduste esile tõusmisest, kes kõik teevad efektiivset tööd.
See on tingitud ka sellest, et meil on need imelised allikad
nagu TV, raadio, internet ja muu tehnoloogia,
mille olemasolust me poleks osanud mõnikümmend aastat tagasi
veel unistadagi.
Kuid need on meie tänane reaalsus ja paljud on mõistnud,
et need võimalused tuleb ära kasutada.
Nii et ka need allikad tingivad paljude inimeste usule tuleku.
Kuid kui mõelda jälle sellele,
et maailmas elab kokku 7-8 miljardit inimest,
siis samas on ka väga palju neid, kes veel ei tunne Jeesust.
Samas usume, et nad on teel Jeesuse juurde.
Ehk siis: "Olen usklik" või "Olen alles teel".
Tahaksin küsida su käest otse: kumba punti sina kuulud?
Oled sa juba usklik, või oled sa alles teel?
Kui oled teel, siis jätka aga julgesti oma teekonda!
Peaasi, et sa liiga aeglaselt ei liigu
ja lased ka Jumalal teha Tema tööd oma elus,
sest nii jõuad kindlalt kohale.
Usun, et osad teist jõuavad juba selle saate lõpuks kohale,
kuna tahame üheskoos paluda ka päästepalve,
et Jeesus võiks tulla sinugi ellu.
Kuid nagu hetk tagasi juba mainitud - Jumal teeb oma tööd.
Jumala Vaim ja Tema Sõna teevad koostööd.
Siinkohal aga tahaks tuua paar näidet selle kohta, mis on sündimas,
et me võiks saada usklikuks.
Sest küsimus pole vaid selles, et me nõustume selle kõigega.
Ma võin ju nõustuda, et Piibel on üks tore raamat,
mis kätkeb endas häid põhimõtteid.
On muidugi ka neid, kes ütlevad,
et kõigest seal olevast pole kerge aru saada.
Võimalik, et nii ka ongi.
Kuid küsimus pole selles, kas me nõustume Piibliga või ei
ja kas me anname sellele oma heakskiidu või mitte.
Selleks, et Piibel võiks saada elavaks me jaoks,
peab midagi toimuma me südames ja elus tervikuna.
Ristiusk ehk usk Jeesusesse on midagi,
mida saab ja peabki kogema.
Nii et lisaks sellele,
et maailmas tuleb iga päev 130-140 tuhat inimest usule -
esmaspäeval, teisipäeval jne. nädalast nädalasse, kuust kuusse -
siis ma tahan, et lisaks nendele suurtele rahvahulkadele
ka ma ise võin teada, et ma tean, et ma tean,
et ma olen osa sellest seltskonnast ja teel taevasse.
Ma ei hõlju muidugi kuskil pilve peal,
lootes, et ehk kõik läheb hästi, kui mu maine elu läbi saab.
Ma tean, et läheb, kui teen oma viimse sammu siin elus.
Nagu Pauluski ütles:
"Ma olen jooksnud head võidujooksu
ja olen kohe, kohe võitmas võidupärga,
mis minu jaoks valmis pandud."
Paulus teadis, et ta hetk minna on kohe, kohe käes,
kuid ta ei kartnud seda hetke,
mõeldes, et mine tea, kas Jumal ikka on talle armuline?
Ta teadis, et Jeesus, kes oli aidanud teda selle hetkeni,
saab olema temaga ka selle viimse sammu ajal,
peale mida ta on juba oma taevakodus.
Igaveseks koos Jeesusega.
Apostlite tegude raamat kätkeb endas lugusid algristikogudusest
ja selle tegemistest algusaegadel.
Jeesus oli tegutsenud siin maa peal 3-4 aastat,
olles igapäevaselt koos oma jüngritega.
Ta õpetas neid ja samas saatis korda palju imesid ja tunnustähti.
Paljud haiged said terveks ja kurjad vaimud lahkusid inimestest.
Muide, kõik see sama sünnib veel ka tänapäeval!
Kuid see on see, mida Jeesus tegi, kuni Ta aeg siin maa peal otsa sai
ja Ta tagasi Taevasse Isa juurde läks.
Sellest aga sai alguse midagi täiesti uut.
Jumal saatis oma Püha Vaimu siia maailma.
Seal oli üks seltskond usklikke koos, kes palvetasid ja said täis Püha Vaimu
hakates rääkima ka uutes keeltes.
See omakorda tingis selle, et nende hääl muutus valjemaks,
mida ka linnarahvas kuulis,
tajudes,et midagi uut ja kummalist on sündimas.
Nad läksid selle hääle suunas
ja kuulsid inimesi ühes ülemises toas palvetamas.
Kummaline oli aga see,
et need palved olid nende endi erinevates emakeeltes.
Sest Jeruusalemmas elas rahvast eripaikadest -
nii Lähis-Idast, kui teiste maade ja rahvaste seast,
kes kõik rääkisid oma keeli.
Ja korraga nad kuulsid neid palvetajaid
palumas nende keeltes.
Need harimatud inimesed, kes polnud õppinud muid keeli,
rääkisid korraga keeli, millest erinevad inimesed aru said.
Seda kuuldes hakkasid mõned neid pilkama,
öeldes, et nad on magusast veinist purjus.
Teised aga mõistsid, et siin oli midagi enamat.
Et see polnud vaid mingi kummaline nähtus,
vaid et Jumal ise oli selle taga.
Apostel Peetrus astus esile ja ütles, et nad pole purjus,
vaid et kõige toimuva näol täitub prohvet Joeli prohveteering,
et Issand valab viimseil päevil oma Vaimu kõige elava peale.
See oli Jumala tõotus
ja Ta täitis oma Vaimuga nii noori kui vanu,
kes täitusid Tema väega, et viia edasi evangeeliumi sõnumit.
Kui Peetrus sellest kõigest rääkis, jagas ta loomulikult ka Jeesusest.
Sellest, et kuigi rahvas oli Ta hukka mõistnud ja risti löönud,
äratas Jumal Ta siiski surnuist ja Ta on nüüd tagasi taevas,
olles samas täitnud meid oma Püha Vaimuga.
Kui inimene kuuleb taolist õpetust Püha Vaimu väes,
hakkab midagi toimuma ta südames.
See on väga väeline.
Tuhanded inimesed kuulsid Peetrust kõnelemas,
kuid nad ainult ei kuulnud teda,
vaid ka kogesid, et Jumal on midagi tegemas.
Nagu ma ennist juba ütlesin -
usk tuleb kuuldust ja Jumala Sõna kaudu.
Aga usk tuleb ka Püha Vaimu mõjutuste kaudu,
kes ilmutab sulle Jumala Sõna ja selles peituvat väge.
Piiblis on öeldud,
et evangeeliumis peitub Jumala vägi päästeks.
Vaatame Apostlite tegude 2:37, mis siis sünnib?
"Seda kuuldes lõikas see neile südamesse
ja nad ütlesid Peetrusele ja teistele apostlitele:
Mida me peame tegema, mehed-vennad?”
Ehk nad mõistsid, et seal oli midagi, mille osas tuli võtta seisukoht.
Et ei saanud minna lihtsalt tagasi koju,
visata külg maha ja teha nägu, nagu midagi poleks juhtunud.
Seal oli siiski midagi,
mida nad polnud kunagi varem kogenud.
Julgen väita, et Soomeski on palju inimesi,
kes jõuavad just sinna punkti,
kus Jumal ühel või teisel moel pääseb nende põue
ja hakkab tegema oma tööd nende südames.
Ja see võib tunduda just täpselt sellisena nagu seal loos:
see otsekui lõikab südamesse.
Teise väljendina võiks öelda, et nad tulid ka patutunnetusele.
Nad said teadlikuks, et neil puudub elav suhe Jumalaga.
Siinkohal on oluline meeles pidada, et tegu oli juutidega,
kes oli väga religioosne rahvas, nii nagu tänapäevalgi.
Nad palvetavad ja käivad regulaarselt sünagoogis,
teenides sel viisil Jumalat.
Ja kui rääkida juudiga Aabrahami, Iisaki ja Jaakobi Jumalast,
on nad su mõtetega igati päri,
kuna me usume ühte ja sama Jumalat ja me juured on kinni Temas.
Nii et neil inimestel oli juba nö usuline taust olemas,
kuid nad ei olnud kordagi kogenud toimumas midagi nende sees.
Nad polnud kunagi kogenud seda torget oma südames.
Seetõttu nad ka küsisid: "Mida me tegema peame?",
sest nad teadsid, et midagi peab tegema.
Peetrus ei jäänud sellele küsimusele võlgu ja vastas:
Parandage meelt
ja igaüks teist lasku ennast ristida Jeesuse Kristuse nimesse
oma pattude andekssaamiseks,
ning siis te saate Püha Vaimu anni."
Püha Vaimu and tähendas seda,
et Püha Vaim pidi asuma nende inimeste sisse elama.
Ehk siis - nende ja meie sees toimub Jumala Vaimu läbi
midagi enamat, kui vaid mõistuslik nõusolek sellega.
Sest me mõtted võivad olla ju head, kuid samas süda siiski puutumata.
Mida see aga tähendab parandada meelt?
Usun, et see tähendab seda,
et me loobume omaenda katsetest iseennast päästa.
Paljud inimesed - ka need, kes ütlevad, et nad ei vaja Jumalat
ja et nad on piisavalt sobilikud just sellistena nagu nad on -
taolised inimesed püüavad ise end päästa.
Seda siis kas oma tegude või teatud tegemata jätmiste kaudu.
Nad peavad end piisavalt heaks ja teistega võrdseid õigusi omavaks
pääsemaks peale surma taevasse.
Kahjuks aga see nii ei käi
ja Jumal on seadnud me ette oma tee ja mitte meie tee.
Ehk siis, kui sa parandad meelt, siis see tähendab seda,
et sa ei püüa end päästa omaenda tegude läbi.
Sest kõik meie oma teod on kui räpased räbalad Jumala ees.
Jumal aga tahab anda meile puhta rüü,
mis tänu Jeesuse lepitustööle ja valatud verele
on meie jaoks valmis pandud.
Seetõttu me pöördumegi Jeesuse poole
ja parandame meelt, öeldes:
"Jeesus, mul pole ei Jumalat ega lootust.
Tahan anda oma elu Sulle, et kogeda Sinu tõelist päästet."
Peetrus ütles, et nad saavad peale meeleparandust Püha Vaimu.
Püha Vaim kolib otsekui su sisse.
Paulus ütles selle kohta,
et Püha Vaim tunnistab ühes meie vaimuga
ehk ka me südamega, et me oleme Jumala lapsed.
Oled kindlasti kuulnud inimestest, kes räägivad, kui õnnistatud nad on
ja kui imeline see on, et Jeesus on nende isiklik Päästja!
Oled kindlasti mõelnud, et huvitav, mis tunne see küll on?
Usun, et see võib ilmneda erineval moel ja eri tasanditel,
kuid üks on see kindel teadmine, et Jeesus elab meis.
Jeesus on tulnud me ellu ja me oleme leidnud rahu Jumalaga.
Oleme kogenud midagi, mis on muutnud me elu.
Usun, et on äärmiselt oluline mõista, et Jumal tahab muuta me elu.
Mitte nii, et kõik me probleemid hajuvad korraga õhku
ja me asume elama kuhugi teisele planeedile,
nii et oleme eraldatud sellest ühiskonnast.
Mitte seda.
Me jääme siia maailma ja ühiskonda, kuid midagi on totaalselt teistmoodi.
Me oleme päästetud ja vaimulikult uuesti sündinud.
Me teame, et me teame, et me teame, et me oleme Jumala lapsed.
See kõik sünnib siis, kui inimene võtab Jumala Sõna vastu
ja laseb sel mõjutada ning juhtida nii nagu Piibel sellest räägib.
Ehk siis, me parandame meelt ja kutsume Jeesuse oma ellu,
nii nagu inimesed seal olukorras tegid.
Või vähemalt osad neist.
Me ei tea täpset arvu, palju seal inimesi oli,
aga Piibli kohaselt oli seal vähemalt 3000 inimest,
kes võtsid Jeesuse vastu oma ellu ja lasid end ka ristida.
See oli nende viis näidata üles oma meeleparandust ja pöördumist,
kui nad lasid end ristida Isa, Poja ja Püha Vaimu nimel.
Nad kogesid, et midagi juhtus selle kõige käigus
ja otsekui uus elu sai alguse.
Nad hakkasid armastama Jumala Sõna.
Nad veetsid aega koos
ja hakkasid palvetama ühel uuel moel ja tasandil, kui enne.
Nad võtsid regulaarselt armulauda jne.
Ehk siis - neil oli totaalselt uus elu
ja kuigi see oli paljude nende jaoks ka üsna ohtlik elada sel moel
ja alistuda Jeesusele,
tegid nad seda siiski, sest Jeesus oli tulnud nende ellu
ja nad teadsid, et nad on päästetud
ja neil oli elav usk Jeesusesse.
Küsimus on: kas sa oled ka seda kõike kogenud?
Oled sa võtnud Jeesuse vastu oma ellu
ja omad elavat usku Temasse?
Tahame paluda koos sinuga ühe päästepalve,
peale mida sinagi võid öelda, et oled teadlik sellest kõigest
ja kogenud seda hetke,
kus sa otsustasid pöörduda Jumala poole.
Kui ma küsiksin Pialt: "Oled sa minuga abielus?"
Olen!
Pia teab, et me oleme abielus. Me oleme seda olnud juba 46 aastat.
Pia teab seda, sest me oleme andnud iseennast üksteisele
ja peame kinni sellest tõotusest.
Nii et me teame, et oleme abielus.
See oleks ikka päris kummaline, kui Pia oleks vastanud:
"Loodetavasti ma olen sinuga abielus, kuigi ma pole päris kindel."
Paljud usklikud, kes on lähedal jumalariigile,
käituvad enam-vähem nii.
Nad loodavad, et nad on usklikud, kuid nad pole ka päris kindlad.
Täna õhtul on sul võimalus saada endale see kindlus.
Seetõttu tahan juhtida sind paluma ühte väikest palvet.
Kui sa palud seda koos minuga ja kordad neid lauseid meie järel,
siis tee seda kogu südamest ja sa saad kogema,
kuidas Jumala Vaim tuleb su ellu
ja toob sulle ühe rõõmu ja kindluse sellest,
et sa pole enam vaid teel, vaid juba pääsenud Jumala juurde
ja sa oled Tema laps.
Nii et armas sõber, korda meie järel koos Piaga:
Jeesus Kristus,
ma alistun Sulle.
Issand, ma palun Sind,
et tuleksid
ka minu südamesse.
Ma pöördun Su poole.
Jeesus, ma alistun Sulle.
Kingi mulle uus elu.
Kõrvalda kõik minu patud.
Kingi mulle elu.
Ehedat ja Jumalast lähtuvat elu.
Tänu Sulle, et teed seda
just praegu.
Ja et Su Vaim
tuleb minugi ellu.
Ma jätkan koos Sinuga
kuni oma elupäevade lõpuni.
Aamen.
Armsa sõber, kui sa palusid seda palvet
ja tegid seda kogu südamest,
siis tahan kinnitada ja kuulutada sulle,
et sa oled Jumala laps.
Sa oled võtnud Jeesuse vastu oma ellu, olles uus loodu Temas.
Oled teel oma taevase kodu suunas.
Võta meiega ühendust ja anna teada oma elumuutusest.
Võta ka ühendust teiste usklikega, et leida abi ja tuge sel teekonnal.
See on lihtsalt imeline!
Jätkame sarnastel teemadel oma järgnevateski saadetes,
kust saad infot, kuidas jätkata vaimset kasvu jne.
Nii et ole õnnistatud!
Head sõbrad.
Ekraanil on näha meie kontaktandmed,
mistõttu võtke meiega ühendust, kui palusite just seda päästepalvet.
Või kui midagi jäi õhku ja sooviksite palvetada selle pärast.
Tegelikult aga võite võtta ühendust erinevatel põhjustel.
Ühtlasi anname teada,
et "Ajakohast otse taevast" on eetris üle pühapäeva.
Kui see aga tundub liiga pika ajana oodata,
võite vaadata meie vanemaid saateid TV7 arhiivist,
mis on leitav TV7 kodulehelt www.tv7.ee
Tänud teile vaatamast
ja tere tulemast vaatama meid järgmiselgi korral!
Tõlge: Anne-Ly Raukas